**Ogres novada pašvaldības saistošo noteikumu Nr. 25/2022 “Grozījumi Ogres novada pašvaldības 2021.gada 26.augusta saistošajos noteikumos Nr.16/2021 “Par ēdināšanas pabalstu ”” paskaidrojuma raksts**

|  |  |
| --- | --- |
| **Paskaidrojuma raksta sadaļa** | **Norādāmā informācija** |
| 1. Projekta nepieciešamības pamatojums
 | Likuma “Par pašvaldībām” 43. panta trešā daļa nosaka, ka dome var pieņemt saistošos noteikumus arī, lai nodrošinātu pašvaldības autonomo funkciju un brīvprātīgo iniciatīvu izpildi. Grozījumi Ogres novada pašvaldības 2021.gada 26.augusta saistošajos noteikumos Nr.16/2021 “Par ēdināšanas pabalstu” nepieciešami, lai precizētu ēdināšanas pabalsta piešķiršanas termiņus un veiktu redakcionālus labojumus. Tāpat, ir nepieciešams precīzi noteikt, ka izglītojamajiem, kuri mācību saturu apgūst ārpus izglītības iestādes, izvēloties izglītības ieguves formu - neklātiene, tālmācība, pašizglītība vai izglītība ģimenē, ēdināšanas pabalstu nepiešķir.  |
| 1. Īss projekta satura izklāsts
 | Saistošie noteikumi papildināti ar jaunu 2.1 punktu, kas precīzi nosaka izglītojamos, kam ēdināšanas pabalstu nepiešķir, kā arī precizēta pabalsta izmaksu kārtība un veikti redakcionāli labojumi. Savukārt, 14.punkts izteikts jaunā redakcijā, kas nosaka ēdināšanas pabalsta piešķiršanas termiņus pa atsevišķiem izglītības programmas posmiem.  |
| 1. Informācija par plānoto projekta ietekmi uz pašvaldības budžetu
 | Saistošo noteikumu izpilde tiks nodrošināta esošā budžeta resursu ietvaros |
| 1. Informācija par plānoto projekta ietekmi uz uzņēmējdarbības vidi pašvaldības teritorijā
 | Neietekmē |
| 1. Informācija par administratīvajām procedūrām
 | Institūcija, kurā var vērsties saistošo noteikumu piemērošanā, ir Ogres novada Sociālais dienests.  |
| 1. Informācija par konsultācijām ar privātpersonām
 | Saistošo noteikumu izstrādes procesā konsultācijas ar privātpersonām nav veiktas. |

Domes priekšsēdētājs Egils Helmanis